**Pokyny k režimu výchovno-vzdelávacej činnosti**

**v školskom roku 2020-21**

**k zamedzeniu šírenia ochorenia COVID 19**

**VŠEOBECNÉ POKYNY**

1. Organizácia a podmienky výchovy a vzdelávania v SOŠL, v Školskom internáte, v Školskej jedálni a v Školských lesoch budú zabezpečené podľa **manuálu  Ministerstva školstva, vedy, výskumu a športu Slovenskej republiky** : [**Manuál pre stredné školy.pdf**](https://cloud8h.edupage.org/cloud/Manual_pre_stredne_skoly.pdf?z%3AJuTUY1YCJGI%2F6VveHNHerMli%2FGwqWrWdkAQI8L7mlxs4995IFsdV8Z9NurgWPUNh)

**Organizácia a podmienky výchovy a vzdelávania v stredných školách, pracoviskách praktického vyučovania, jazykových školách a školských internátoch pre školský rok 2020/2021.**

1. Vyššie uvedeným manuálom sa riadia aj zamestnanci zo všetkých zložiek SOŠL.

**SPOLOČNÉ POKYNY PRE VŠETKY ORGANIZAČNÉ ZLOŽKY SOŠL**

**Všetci žiaci a zamestnanci školy a jej zariadení sú až do odvolania povinní :**

1. Riadiť sa pokynmi Manuálu pre stredné školy vydaným MŠVVaS
2. Pri vstupe do budovy školy a jej zariadení vykonať dezinfekciu rúk a podrobiť sa tzv. rannému filtru, t.j. meraniu teploty bezdotykovým teplomerom. V prípade, že kontrolovanej osobe bola nameraná teplota 37-37,5 °C, vykoná sa ďalšie meranie po 5 minútach, v prípade, že teplota bude rovnaká aj pri druhom meraní, vykoná sa po 5 minútach tretie meranie. Ak teplota aj pri treťom meraní presiahne 37,2 °C bude sa postupovať podľa pokynom v Manuáli.
3. Vo všetkých interiéroch školy a jej zariadení nosiť rúška, pokrývajúce ústa a nos.
4. Vo všetkých interiéroch školy a jej zariadení zachovávať 2 m odstupy medzi sebou.

**ŠPECIFICKÉ USMERNENIA PRE JEDNOTLIVÉ ORGANIZAČNÉ ZLOŽKY SOŠL**

***ŠKOLA***

1. Hromadné otvorenie školského roka 2020/21 sa neuskutoční.
2. Žiaci nastúpia 2. septembra 2020 podľa časového harmonogramu zverejneného na edpage, do hlavnej budovy školy, po rannom filtri a dezinfekcii rúk sa preukážu vyplneným a podpísaným tlačivom [**Vyhlásenie zákonného zástupcu**](https://cloud2h.edupage.org/cloud/Vyhlasenie_zakonneho_zastupcu..pdf?z%3AG8QlztzS5AO7W8S2MzHbG0HOJTGvaRQF52jApwtZoFwLQjmuistegfAzSq%2Bsd4%2Fw)ktoré následne odovzdajú triednym učiteľom.
3. Žiakov 1 ročníkov, ktorí sú ubytovaní na Školskom internáte, privedú do školy spoločne skupinoví vychovávatelia, kde ich odovzdajú triednym učiteľom
4. Prvý deň nástupu do školy budú  žiaci  oboznámení so základnými pokynmi podľa  manuálu Ministerstva školstva, vedy, výskumu a športu Slovenskej republiky pre dodržanie opatrení pri vyučovaní počas pandémie COVID-19.
5. ***Vstup  rodičov a cudzích osôb do budovy školy je prísne zakázaný.***
6. Počas vyučovania sa žiaci riadia pokynmi triedneho učiteľa a vyučujúcich.
7. V spoločných priestoroch sa zamestnanci aj žiaci  zbytočne   nezdržiavajú, pohybujú sa v nich s rúškom, dodržiavajú odstupy, využívajú spoločné priestory na nevyhnutný presun podľa rozvrhu, použitie WC, riešenie pracovných povinností, vybavovanie neodkladných záležitostí....
8. Zákonný zástupca zabezpečí pre svoje dieťa každý deň dve rúška (jedno náhradné musí mať pri sebe v prípade potreby) a papierové jednorázové vreckovky.
9. Pre prípad núdze sú zabezpečené rezervné rúška na sekretariáte školy a u pedagogického zástupcu RŠ
10. Vyučovanie telesnej a športovej prípravy, vrátane krúžkovej činnosti sa do 20.septembra 2020 realizuje výlučne v exteriéri.
11. V prípade, že má zákonný zástupca u svojho dieťaťa podozrenie alebo potvrdené ochorenie na COVID-19, bezodkladne o tejto situácii informuje príslušného triedneho učiteľa a riaditeľa školy.
12. Zákonný zástupca je povinný po každom prerušení dochádzky žiaka do strednej školy v trvaní viac ako **tri dni** predložiť písomné vyhlásenie o tom, že žiak neprejavuje príznaky prenosného ochorenia a nemá
nariadené karanténne opatrenie : [**Vyhlásenie o bezinfekčnosti.pdf**](https://cloud2h.edupage.org/cloud/Vyhlasenie_o_bezinfekcnosti.pdf?z%3AZtJcMtb0ZXXp6r3QQLhIqH7E0L8YwxMI4DZF5rwgRNCXTSdiJSFlgu4gsrFDi7kh)

***ŠKOLSKÝ INTERNÁT***

1. Nástup do Školského internátu sa uskutoční 1. septembra 2020 v čase od 14.00 do 18.00 hod
2. Prijímanie žiakov budú vykonávať službukonajúci vychovávatelia v exteriéri internátu (Zimná záhrada), podľa vopred stanovených postupov
3. Ubytovaní žiaci odovzdajú príslušnému vychovávateľovi   vyplnené a podpísané tlačivo [**Vyhlásenie zákonného zástupcu.pdf**](https://cloud2h.edupage.org/cloud/Vyhlasenie_zakonneho_zastupcu..pdf?z%3AG8QlztzS5AO7W8S2MzHbG0HOJTGvaRQF52jApwtZoFwLQjmuistegfAzSq%2Bsd4%2Fw)**,** ktoré po zhotovení kópie skupinoví vychovávatelia vrátia žiakom, aby ho v nasledujúci deň mohli odovzdať triednemu učiteľovi
4. Následne si za doprovodu prevezmú čip na stravovanie u pani vedúcej Školskej jedálne a ubytujú sa vo svojich izbách.
5. V priestoroch ŠI sa všetci ubytovaní žiaci riadia pokynmi svojich vychovávateľov.
6. ***Vstup rodičov do ubytovacích priestorov ŠI je prísne zakázaný.***
7. V spoločných priestoroch sa zamestnanci aj ubytovaní žiaci  zbytočne   nezdržiavajú, pohybujú sa v nich s rúškom, dodržiavajú odstupy, spoločné priestory využívajú  na nevyhnutný presun do jedálne, do školy, prípadne na vychádzky,  riešenie pracovných povinností, vybavovanie neodkladných záležitostí....
8. V ŠI je do 20.septembra 2020 zakázané používať posilňovňu, telocvičňu a všetky interné priestory slúžiace na športovanie a krúžkovú činnosť.
9. Cvičenie a športovanie je možné výlučne v exteriéri
10. V ŠI bude až do 20.septembra 2020  obmedzený pohyb ubytovaných žiakov medzi jednotlivými poschodiami a rovnako aj vzájomné návštevy žiakov na izbách.

***ŠKOLSKÁ JEDÁLEŇ***

1. Stravovanie v ŠJ prebieha podľa pokynov vedúcej školskej jedálne.
2. Organizácia stravovania ubytovaných žiakov bude prebiehať po jednotlivých výchovných skupinách tak, aby boli dodržané odstupy žiakov pri preberaní stravy a sedení pri stoloch v jedálni.
3. Výdaj stravy pre zamestnancov SOŠL, ktorí sa stravujú vo výdajni stravy na SPŠ S. Mikovíniho prebieha v čase od 11.15 do11.55 hod.

***ŠKOLSKÉ LESY***

1. Ranné meranie teploty zamestnancov sa vykonáva podľa spoločných pokynov pre všetky organizačné zložky organizácie.
2. Ranné meranie teploty u žiakov vykonávajúcich prax sa vykonáva len v prípade PIP. Pri učebných praxiach ranné meranie teploty vykonávajú učitelia praxe vo svojich skupinách pred vstupom do autobusu.

V Banskej Štiavnici 28.8.2020

 Ing. Miroslav Ďurovič

                                                                                                       riaditeľ školy